Diari Oficial de la Generalitat Valenciana


Sumari del DOGV 8065, del 19-06-2017 (2017/5476)

ACORD de 16 de juny de 2017, del Consell, pel qual s'autoritza incrementar el límit per a comprometre despeses plurianuals a càrrec de la línia de subvenció S5598, «Ajudes escolars alumnes centres educació infantil primer cicle de titularitat de corporacions locals i titularitat privada. Bo infantil», de l'annex de transferències i subvencions corrents del programa 422.20, Ensenyament Primari, de la Conselleria d'Educació, Investigació, Cultura i Esport.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5476


Data del document
:   16-06-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de juny de 2017, del Consell, pel qual s'autoritza incrementar el límit per a comprometre despeses plurianuals a càrrec de la línia de subvenció S5598, «Ajudes escolars alumnes centres educació infantil primer cicle de titularitat de corporacions locals i titularitat privada. Bo infantil», de l'annex de transferències i subvencions corrents del programa 422.20, Ensenyament Primari, de la Conselleria d'Educació, Investigació, Cultura i Esport. [2017/5476]  
La Conselleria d'Educació, Investigació, Cultura i Esport, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, ha proposat una ampliació del límit quantitatiu per a assumir compromisos de despesa plurianual, en l'anualitat 2018, a imputar al capítol 4 del programa 422.20, Ensenyament Primari, línia S5598, «Ajudes escolars alumnes centres d'educació infantil primer cicle de titularitat de corporacions locals i titularitat privada. Bo Infantil», als efectes de donar cobertura pressupostària plurianual a la convocatòria d'ajudes econòmiques destinades a l'escolarització en les escoles i centres d'Educació Infantil de primer cicle per al curs 2017-2018. En aquest sentit, s'ha previst incrementar la convocatòria d'aquestes ajudes, i destinar un crèdit màxim de 41.519.031 euros, dels quals, 99.106.179 euros es destinaran al finançament del primer trimestre del curs escolar, a càrrec del pressupost actual, i 85.248.342, a càrrec del pressupost de l'exercici 2018.  
  
Per tot això, a proposta del conseller d'Hisenda i Model Econòmic, el Consell, prèvia deliberació, en la reunió del 16 de juny de 2017,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa plurianual a càrrec de la línia S5598, «Ajudes escolars alumnes centres educació infantil primer cicle de titularitat de corporacions locals i titularitat privada. Bo Infantil», del capítol 4 del programa 422.20, Ensenyament Primari, d'acord amb el detall següent:  
  
Exercici Límit actual Límit modificat  
2018 77.987.473 39.218.363  
  
  
  
València, 17 de juny de 2017  
  
La consellera secretària,  
MÓNICA OLTRA JARQUE